“અરેરે બિચારી”, “જબરો ગોટાળો થઈ ગયો ભાઈ”, જેવા ઔપચારિક અર્થીને શબ્દો ઓકવાનો બદલે ટ્વોકર્સ ગ્રુપના સભ્યો ચાલવાનું છોડી કામે લાગી ગયા. કામ વહેંચી લીધું. એક મા-દીકરી માટે નાસ્તો લેવા દોડ્યો. બીજાએ ઝાડ નીચે બેસી લેપટોપ ચલાવતા યુવાન પાસે લેપટોપ લઈ મા-દીકરીની ચેન્નઈથી કોઈમ્બતુરની પ્લેનની ટિકિટ બુક કરાવી દીધી. ભાડું થયું ૧૦,૫૦૦ રૂપિયા. ગરીબ મા-દીકરી એ ક્યાંથી લાવે? ટ્વોકર્સના સભ્યોએ ભેગા મળી રકમ ચૂકવી દીધી.